A diversidat etnica en Colombia ye resultato d'a mezcla d'amerindios indichenas, colonos espanyols y esclavos africans, dando una población que abraca mestizos (48%), blancos (30%), mulatos (14%), negros (4%) y a los zambos u negro-amerindios (3%). Con tot, as proporcions d'os diferents grupos etnicos varían prou seguntes a rechión. Hue, nomás que un 1% d'os colombianos puet identificar-se como amerindio si se prene como alazet a luenga. Existe tamién una minoría d'inmigranis arabes, chodigos, chinos, de países europeus como Italia, Reino Unito u Alemanya, d'os Estatos Unitos y d'atros países latinoamericanos (Ecuador, Archentina, Chile y as Antillas, especialment).